Source: https://emyto.sk/index.php/sk/elektronicke-myto/pokuty-a-doplatky-myta
Timestamp: 2019-03-20 02:04:54+00:00
Document Index: 13584530

Matched Legal Cases: ['§ 27', '§ 9', '§ 6', '§ 6', '§ 9', '§ 22', '§ 28', '§ 9', '§ 9', '§ 28', '§ 28', '§ 27', '§ 28']

Pokuty a doplatky mýta | Portál elektronického systému výberu mýta v Slovenskej republike
Špecifikácia priestupkov, správnych deliktov a výšky pokút
V zmysle ustanovenia § 27 ods. 1 zákona č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v platnom znení (ďalej len „zákon o výbere mýta“), sa priestupku na úseku výberu mýta dopustí ten, kto:
c) pri užívaní vymedzených úsekov ciest s nulovou sadzbou mýta nemá vo vozidle palubnú jednotku,
d) neoprávnene manipuluje s palubnou jednotkou alebo do nej neoprávnene zasahuje,
e) palubnú jednotku vo vozidle umiestni alebo ju používa v rozpore s ustanovením § 9 ods. 2 písm. a) a b) zákona o výbere mýta,
f) nezadá do palubnej jednotky správne a úplné technické údaje o vozidle potrebné na výpočet mýta a jeho odúčtovanie a vznikne tým nedoplatok mýta,
g) poskytne nesprávne alebo neúplne údaje pre výpočet mýta náhradným spôsobom podľa ustanovenia § 6 zákona o výbere mýta,
h) nepredloží na výzvu príslušníka Policajného zboru:
doklad o vozidle, podľa ktorého je možné určiť alebo overiť technické údaje vozidla,
potvrdenie o úhrade mýta podľa ustanovenia § 6 ods. 7 zákona o výbere mýta,
i) nesprístupní údaje v palubnej jednotke príslušníkovi Policajného zboru alebo osobe poverenej výkonom kontroly,
j) neoznámi zmenu zaregistrovaných údajov podľa ustanovenia § 9 ods. 2 písm. c) zákona o výbere mýta,
k) neoprávnene vydá, pozmení alebo sfalšuje dokument vydaný na účely posudzovania zhody, posudzovania vhodnosti alebo na účely dohľadu nad posudzovaním podľa ustanovenia § 22 zákona o výbere mýta.
V zmysle ustanovenia § 28 ods. 1 zákona č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v platnom znení (ďalej len „zákon o výbere mýta“) sa správneho deliktu na úseku výberu mýta dopustí prevádzkovateľ vozidla, ktorý:
a) užíva vymedzených úsekov ciest vozidlom bez úhrady mýta,
c) palubnú jednotku vo vozidle umiestni alebo ju používa v rozpore s ustanovením § 9 ods. 2 písm. a) alebo b) zákona o výbere mýta,
d) neoznámi zmenu zaregistrovaných údajov podľa ustanovenia § 9 ods. 2 písm. c) zákona o výbere mýta.
Správne delikty podľa ustanovenia § 28 ods. 1 zákona o výbere mýta prejednáva okresný úrad, v obvode ktorého má prevádzkovateľ vozidla sídlo, ak ide o právnickú osobu, miesto podnikania, ak ide o fyzickú osobu – podnikateľa, alebo bydlisko, ak ide o fyzickú osobu. Ak je prevádzkovateľom vozidla osoba s bydliskom, miestom podnikania, alebo so sídlom mimo územia Slovenskej republiky, miestne príslušným na konanie o správnom delikte je okresný úrad v sídle kraja, v obvode ktorého došlo k porušeniu povinnosti podľa ustanovenia § 28 ods. 1 zákona o výbere mýta.
Za vyššie uvedené priestupky a správne delikty sa ukladajú výšky pokút v zmysle ustanovenia § 27 ods. 1 a § 28 ods. 1 zákonač. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v platnom znení.